Galzignan Terme

Galzignan (nome ufisałe in italiàn Galzignano Terme) el ze on comun de 4363 àneme de ła provincia de Pàdova. El fa parte del parco rejonałe dei Cołi Euganei.

 Zeografia fizega 
El paéze de Galzignan l'é in zona cołinare, a 22m s.l.m.

Galzignan confina: a sud co Monséłeze, Arcuà e un fiá anca co Baon, a nord co Toreja e Teóło, a est co Vo', Sinto Euganeo e a ovest co Montegròto e Bataja.

 Teritorio 
El paéze el se catà drento al parco rejonal dei cołi Euganei a 22m s.l.m, el nase ai piè del monte Rua e del monte Gallo.
La zona cołinare de ła sitadina ła ze prevalentemente agricoła, mentre inte ła parte orientaea, inte ła località Civrana, ze prezenti fonteghi de aqua termae salso-bromo-iodica, a 87 °C doparà dai conplesi alberghiéri pa e cure termai e ła fangoterapia.

 Etimołozia  
El studioso de toponomàstega Dante Olivieri, el dize che el nome del común, el vien fora dal nome latìn de na anéma ciamà Gallicinus co sufiso -anu. Se tratarìa cuindi de on topònemo prediałe, che el ga łasà na pèca de on nome de asegnatario de on fondo ubifegà in tel téren de Galzignan.
Intel 1979 ze sta fato on referendum par darghe a Galzignan la zontada de "Terme".
El demonimo dei ésari che vive a Galzignan ze in Veneto Galzignanezi e in italián galzignanesi.

 Monumenti e loghi de intarese 
 Architeture Rełijoze
Cenobio de Monte Orbiezo
Ceza de Sàn Lorenso
miniatura|Ceza de S. Lorenso 
Ceza de S. Maria Asunta
miniatura|Ceza de S. Maria Asunta
Ceza dei alpini
Monastero del Monte Venda
Oratorio de ła Ss. Trinità

 Architeture sivili 
Anfiteatro del Venda
Caza Marina
miniatura|Casa Marina sol monte Venda
Rocołeto Bonato (Rocoło del Pianzio)
Viła Barbarigo
 Architetùre miłitari 
Base NATO sol Monte Venda
 Muzei 
Muzeo dei cołi Euganei

 Àneme ligà a Galzignan 
Annibale Brasola, ciclista che el ga partecipà a difarenti  Giri d'Italia, e fradeło de Elio;
Elio Brasola, ciclista e pistard, fradèło de Annibale;
Angelo Saggini, poeta nativo de Galzignan el ga conposto alcune opare, ze stà anca sindaco del paeze ma el se suicidà tanto zovane;
Giorgio Bertin, vescovo e catołego;
Giovanni Commisso, scritor el ga pasà difarente tenpo pai cołi, a Valsanzibio i ghe ga dedicà na távela vizin tacà a ła muràja de Viła Barbarigo co scrito on toco de na so opara;
Leopardo Martinengo, połìtico de ła fin del 1800.

 Società 
 Evołusion demografega
Galzignan el ga su pa zo 1510 famejie. Ła popołasion ze aumenta del'1,9% dal 1991-2001 vardando i dati del censimento decenałe del ISTAT.

 Etnie e minoranse fóreste 
I foresti che vive a Galzignan inte el 1º zenaro 2019 i ze 73 e i raprezenta l'1,7% de ła zente rezidente. L'etnia pì numarévołe ła ze cheła rumena co 29 àneme.

 Tradision e folclore 
 Sagra del Rozario 
Ła prima domènega de otóbre a Galzignan ghe ze e ła sagra, in sto momento de festa intel paèze se svolge el Palio dei Mussi, sta manifestasion se verze co na sfilada in costume d'epoca, i cuai i ricorda ła vitòria de ła Republega de Venesia contro i Turchi inte la bataja de Lepanto del 1571.
 Pełegrinajo de ła Madona de ła Salute 
Ze on antigo pełegrinajo che el se fa da pì de 600 ani, se ga tacà a n'dare dopo varie epidemie de peste intel 1400, vien fato anualmente da prima domenega dopo Pascua verso Monteortone, dove ghe ze on antigo santuario dedicà a ła Madòna de ła Salute.
 Lezende 
 Ła pria de Spaca 
Inte el lato de ła piàça de Galzignan ghe ze na ròla, meşa in mostra. ze ciamà ła pria de Spaca, dal nome del sò proprietario, n'omo che el ga visudo intel  esistito 1700, entrà poi in tea lezenda. Spaca el gaveva na locanda, dove i se ferma co łe caroze.
El jera perverso e dibołico, ma a prima ociada el pareva parfin zentiłe. Pena rivava un viagiator, eło el ghe n'dava visin soridendo, eo fazeva sentare e rifociłare el ghe ofrjia come omagio na fiàsca de vin gajiardo, che in realtà el contenea on sonifero. Quando che el puaretto el se indormesaea, Spaca, eo copaea co na scortea, par no darghe fastidio a chealtri co na scipetà. Poi eło depredaea de tuto e lo sopeiva soto na grande mandorła che sorgeva la visìn.
 Ła s-ciona del Venda 
A Galzignan su par el monte Venda ghe ze na cezeta (Cezeta dei alpini), on fià pì su de cuesta ghe ze na masegna, tacà a cuesta ghe ze na granda sciòna. A Galzignan ze dize che a cheła sciòna se ga tacà Noè dopo aver pasà el scravaçàda universałe.

 Aministrasion comunałe 

 Prodoti locałi 
 Magnare 
Par Galzignan, ła tera ła ze tanto inportante, parchè grasie a eła se produze on mùcio de prodoti agrìcułi, anca Galzignan ga piati locałi, i pì inportanti i ze:
Fragołe;
Ojo de pomełe, el ze racuanto inportante tanto che intel 2014 ze sta fato on premio ciamà "Pomea d'Oro", chel premia l'ojo pì bon dei cołi Euganei anualmente;
Panetòn co le Sareze;
Sareze;
Sparezi, coltivai maziormente inte ła zona tra Valsanzibio e Batajia;
Toreşán, i ze dei ozei (Cołombi de tore) che inte łe zone de cołi, soraatuto a Galzignan e Torejia i ze fa inpienii de ripen e fati al forno, ghe ze anca el toreşàn de Breganse che parò ze fato al spiedo;
Vin, a Galzignan se produze vini DOC e DOCG, cofà el Moscato dei cołi Euganei e il Fior d'arancio;
Zìzołe, da cui se fa el famoso brodo de zìzole.
 Trapéli 
Corbe e i corbetti, i sarjia dei sesti fati da poeoni de castagno che i gavea usi casalinghi ma anca pa' l'agricoltura. A Galzignan ea produzion di stu trapéli jera na atività economica molto svilupà sia cofà merce de scambio sia cofà guadagno vendendo il prodotto mercà paesani.

 Modi de dir 
Te si come Stea, a Galzignan ghe jera on brigante ciamà Giovanni Stella, eło col conbinava calcosa el scapava su pai cołi, el zè da cuesto vien fora sta citasion.http://www.albigolaro.it/ambiente/
In Pianzio no comanda gnanca Dio, el Pianzio ze na locałità de Galzignan dove che na volta che jera on mucio de zente che fazeva conbàtare.
Luna co l’aneo e da jorni che ea vecia/angeo ea ze verso ea Calbarina ea piova ze visina. Ea Calbarina ea ze na zona intesa quea de Galzignan no de Moseexe, vizin a Val Pianzioa nord-nordovest de el zentro. Co el angeo (ciamà anca vecia) del campanie del paese el ze rivolto verso ea Calabria da jonri ea piova ea ze visina.
Te tiro na strejà, co i putini i da conbatare se dize sta frase. Ea streja sarja ma specie de spazoła de fero doparà pa petenare cavai e masci.
Majo mojo, fen e ojo

 Stèma 
miniatura|El stema comunałeOrizenałe in italiàn:

Tradòto in Vèneto:

Da ła descrision araldega del stèma comùnal ze poe evincere i sinbołi de Galzignan:

 El roare e l'olivàro, i cuałi ze do albari tanto presenti inte el paèze;
 l'albaro presente al centro el voe metàre in risalto ła florida e ła presenza de viła Barbarigo;
 El smalto argentà el vołe ricordare l'abondanze de łe acue soratuto chełe termałi.

 Spor 
 Bałon 
Ła storega scuadra de Galzignan, A.C.D. Galzignano Terme, ricordata par e zo miteghe inpreze inte i ani '80 col zugava in Promosion, intel 2020 ła se ga fuzo insiéme a naltre do scudre co e cuai ła ga creà ła Polisprtiva Real Terme, ła prima squadra de sta nòva società ła zuga intel giron L inte ła seconda Categoria, ghe ze poi l' Atletico Galzignano che mjita anca ea in te el giron L seconda Categoria.
 Avegnimenti sportivi 
 "Corri la Mezza alle Terme", dal 2016 ze svolge anualmente na gara de podismo, inserjia inte el calendario dea FIDAL;
"Gràn fondo della Spaccapria", dal 2014 se svolge anualmente stà gara de Mountain bike su pa i cołi de Galzignan;
Intel 2015 e 2020 ze pasà a Galzignan el Giro d'Italia;
"Torneo de calceto zità de Galzignan", dal 2002 se fa anualmente sto torneo inte el canpeto da calceto, organizà dal comùn e da ła paròchia;
"Us Kids Venice Open", il golf club de Galzignan intel 2020 el ga ospità on dei pì inportanti tornei de tozati mondiaìi de golf;
"Mas duro" intel 2014 Galzignan el ga ospità na gara de duathlon riconosua da ła Federazione Italiana Triathlon.

 Filmografia 
A Galzignan ze sta girà alcune séne de:
Il mercante di Venezia de Michael Radford, inte el 2004;
L'alligatore, na serie dea tełevision trasmesa da ła Rai inte el 2020;
Sole a catinelle, inte el 2013 co Checco Zalone.

 Notasion 

 Altri projeti 

 Linganbi foresti 

Categoria:Comuni de ła provincia de Pàdoa